# data[].attributes.body
A földrajzi ismereteik és a globális problémák iránt mutatott nagyfokú érzékenységetek és tenni akarásotok alapján ki lettetek választva, hogy Thaiföldre/Ausztráliába/Kenyába/Chilébe/ az USA-ba elutazva segítsétek az ott élőket a környezeti és társadalmi problémák kezelésében és a probléma iránti érzékenyítésben.

A küldetés teljesítéséhez szükségetek lesz rá, hogy nyitottak legyetek az új kultúrákra, az ott élő emberekre és mindezek mellett elengedhetetlen, hogy csapatban dolgozzatok a jó cél érdekében. Fontos tudnotok azt is, hogy a szükség esetén kaphattok segítséget a küldetés szervezőitől.

A küldetésetek három szakaszból áll:

I.                   szakasz: Felkészülés

Az utazásotokat megelőzi egy intenzív felkészülési időszak, amely során még mélyebben megismerhetitek az ország kulturális, társadalmi és természeti adottságait, problémáit.

II.                szakasz: Helyszíni munkák

Az adott országba elutazva belevetitek magatokat a munkába. A küldetés feladatait hetente vagy kéthetente (a teljesítésre szánt időtől függően) találjátok meg a küldetés Padlet felületén a pontos leírással és a teljesítés határidejével.  A munkátok eredményét is ezen a felületen tudjátok közzé tenni a megfelelő oszlopban.

III.             szakasz: A hazaérkezés

Itthon mindenki nagy figyelemmel kísérte a munkátokat és várták, hogy személyesen is találkozzanak veletek. Most lehetőséget kaptok, hogy a küldetéseteket és annak eredményét bemutassátok a szeretteiteknek és az érdeklődőknek.

# data[].attributes.body
A küldetésetek megkezdése előtt szedjétek össze, hogy milyen ismereteitek, előzetes gondolataitok, benyomásaitok vannak az országotokról és ezeket jelenítsétek meg ábrán is! Csinálhatjátok papíron vagy internetes program segítségével!

Az elkészült ábrákat  töltsétek fel a Padlet felületre!

# data[].attributes.headline
2. feladat: Ismerkedés a küldetés helyszínével

# data[].attributes.subject
2. feladat: Ismerkedés a küldetés helyszínével

# data[].attributes.body
Annak érdekében, hogy még jobban megismerjétek a küldetésetek helyszínét, szükséges elmélyednetek az ország történelmi és kulturális hátterébe.

Keressetek minél több információt az interneten az ország főbb történelmi eseményeiről és kiemelt kulturális hátteréről.

a)       A történelmi események és a főbb kulturális látnivalók helyszíneit jelenítsétek meg az ország kontúrtérképén! A térképet elkészíthetitek számítógép segítségével vagy bármilyen egyéb vizuális technikával. Az elkészült műveket a megadott határidőig töltsétek fel a csapatotok Padlet felületére!

b)       Minden népnek a hagyományaihoz szorosan kapcsolódik a zene. Állítsatok össze egy Spotify lejátszási listát, ami olyan zenéket tartalmaz, ami jellemző az országotokra! A listán bármilyen műfajú zenék lehetnek, de lehessen kötni az országhoz! Az elkészült listákat töltsétek fel a Padlet felületre!

# data[].attributes.body
Már ismeritek a küldetés helyszínéül szolgáló ország kultúráját, főbb nevezetességeit és történelmi hátterét. Ezen ismeretek felhasználásával készítsetek a csapat tagjai számára névjegykártyákat, ami:

-          kifejezi, hogy kik vagytok,

-          megjelennek rajta az országotokra utaló elemek is!

Az elkészült névjegykártyákat a Padlet felületre töltsétek fel a megadott határidőig!

# data[].attributes.body
Amit elképzelünk, az gyakran nem egyezik a valósággal, vagy annak csak egy nagyon kis részét fedi le. Ezzel találkozhatunk akkor is, ha megnézzük az utazási irodák hirdetéseit. Ennek a ténynek a szemléltetése érdekében:

-           keressetek olyan képeket, amikkel az utazási irodák reklámozzák az országotokat, illetve, amelyeken a környezeti és társadalmi problémák jelennek meg!

-          a képekből készítsetek egy-egy kollázst „Elképzelés vs. valóság” címmel!

A kész munkákat a megadott határidőig töltsétek fel a Padlet felületre!

# data[].attributes.body
Napjainkban egyre népszerűbbek azok a programok, melyek a Tietekhez hasonló országokba, területekre várják az olyan „nyaralni” vágyókat, akik a szabadidejükben szívesen tesznek egy-egy jó cél érdekében. Ennek mintájára, az előző feladatban készített kollázsokat felhasználva készítsetek olyan hirdetést, amiben arra hívjátok a nyaralni vágyókat, hogy a pihenésüket kössék össze egy jó üggyel, amiért sokat tehetnek.

Példák a programokra:

-          1-2 hét önkéntesség a helyi iskolában, ahol hátrányos helyzetű gyerekek tanulnak

-          segítés a helyi környezetvédő egyesületnek

-          segítség a helyi karitatív szervezeteknek stb.

# data[].attributes.body
Fontos, hogy már fiatal korban megtanuljuk, mit tehetünk a környezetünk és a társadalmunk jólétének érdekében. Megbíztak Titeket azzal, hogy készítsetek egy rövid (15-20 perces) színdarabot, amiben bemutatjátok az ország környezeti és társadalmi problémáit és azt, hogy mit tehetnek ellene a 13-18 év közötti fiatalok.

a)       Készítsétek el a darab szövegkönyvét, úgy, hogy előadható legyen! (szereplőkkel, szövegel, jelenetekkel) Töltsétek fel az elkészült szövegkönyveket a megadott határidőig a Padlet felületre!

b)       Valóságosan előadnotok, majd a küldetés egy későbbi részén lesz szükséges!

# data[].attributes.body
Nem csak az iskolás korosztály számára fontos, hogy tudatában legyen a globális problémáknak. Éppen ezért az országotok szeretne készíteni egy könyvet, mely segíti a szülőket abban, hogy minél kisebb korban elkezdhessék gyermekeik környezettudatos nevelését, illetve a társadalmi problémákra való érzékenyítését. Megkértek Titeket, hogy egyszerű, gyerekek számára érthető képregényekkel mutassátok be az ország társadalmi és környezeti problémáit és azt, hogy a kisgyerekek hogyan tehetnek ezek ellen. A képregény bármilyen általatok választott technikával készülhet.  Az elkészült munkákat töltsétek a megadott határidőig töltsétek fel a Padlet felületre!

# data[].attributes.body
Most, hogy hazatértetek a küldetésetekből fontos, hogy megosszátok munkátok eredményét a többi küldetésben lévővel. Annak érdekében, hogy a többi csapat is láthassa milyen helyen teljesítettetek a feladatot, készítsetek egy videót a munkáitokról, amit bemutathattok egymásnak! Az elkészült videókat a megadott határidőig töltsétek fel a Padlet felületre!

Fontos, hogy a videók bemutatása után lesz lehetőség az általatok készített színdarabok bemutatására is!

# data[].attributes.body
Az iskolába járó diákok és a szeretteitek is nagy izgalommal várták a rólatok és a küldetésetekről szóló híreket. Annak érdekében, hogy ők is részesüljenek a munkáitok eredményében egy kiállítás keretében bemutathatjátok azokat. A kiállításon minden csapat munkái egyszerre kerülnek bemutatásra!

a)       Tervezzétek meg milyen módon szeretnétek megjeleníteni a munkáitokat! Milyen eszközökre lesz szükség?

b)       A csapatok jöjjenek össze és beszéljétek meg az ötleteiteket, hogyan lehetne közösen megjeleníteni a különböző munkákat?

c)       Készítsetek meghívókat, amit ki lehet tenni az iskolába, illetve amivel meg tudjátok hívni a szüleiteket a kiállításra!

A kiállítás egy közösen megbeszélt időpontban lesz az osztályteremben, ennek a megszervezése a szaktanár feladata. Az egyéb szervezési kérdésekkel nyugodtan forduljatok a szaktanárhoz!